महिला उसकी पुत्री को भरण पोषण अन्य सुविधाएं देने के पति को आदेश
अदालतने दहेज प्रताड़ना की प्रताड़ित महिला उसकी पुत्री को भरण पोषण अन्य सुविधाएं देने के पति को आदेश दिए हैं।
वकील गोपालसिंह के अनुसार नेहरू नगर हीरादास निवासी अजेश कुमारी पुत्री जगदीश प्रसाद की शादी प्रताप नगर वेस्ट महोली रोड मथुरा निवासी डा. मनीष कुमार मलिक पुत्र बृजवीर सिंह के साथ 21 जून 1999 को हुई थी। डा. मनीष उसके माता-पिता ने कार एवं एक लाख रुपए की दहेज में मांग की। मांग पूरी नहीं होने पर अजेश कुमारी उसकी नाबालिग पुत्री सावित्री सिंह को मारपीट कर वर्ष 2002 में मथुरा से निकाल दिया था। पीड़िता अजेश कुमारी के पिता जगदीश प्रसाद ने अटलबंध थाना में ससुरालीजनों के खिलाफ दहेज प्रताड़ना का मामला दर्ज कराया। जिसमें राजीनामा हो गया था, लेकिन 8 नवंबर 2003 को भरतपुर में किराए के मकान इंद्रा नगर में दुबारा ससुरालीजनों ने अजेश कुमारी के साथ मारपीट कर घर से निकाल दिया।
इस पर मथुरा थाना में दहेज प्रताड़ना का मामला दर्ज हुआ। जिसमें ससुरालीजनों को सजा हुई। एडीजे 3 में भी अपील होने पर सजा बहाल रखी और हाईकोर्ट में मामला विचाराधीन है। इधर अजेश कुमारी ने मामला एएमजेएम नंबर 2 में घरेलू हिंसा से महिलाओं के संरक्षण अधिनियम की विभिन्न धाराओं में दर्ज कराकर भरणपोषण, आवास, चिकित्सा आदि की मांग की। जिस पर एएमजेएम नंबर 2 के न्यायाधीश राजेंद्र साहू ने 3500 रुपए मासिक किराए का भुगतान करने के डा. मनीष को आदेश दिए, जिसमें पूर्व की आदेशित राशि एक हजार समायोजित रहेगी। इसके अलावा पीड़िता उसकी बेटी को एक-एक हजार रुपए चिकित्सकीय व्यय, 10-10 हजार रुपए भरण पोषण के हर माह अदा करेगा, जिसमें पूर्व की आदेशित ग्यारह हजार रुपए की राशि समायोजित रहेगी। पुत्री सावित्री सिंह के अध्ययन शुल्क वगैरह विद्यालयों में जमा कराएगा। भविष्य को सुरक्षित करने के लिए 5-5 लाख रुपए की दो एफडी बैंक में उसके नाम की जाएगी।
5 लाख रुपए एकमुश्त महिला उत्पीड़न बतौर अजेश कुमारी को अदा होगी। मां-बेटी को रहने के लिए यूआईटी कालोनी भरतपुर में दो कमरे का मकान समस्त सुविधाओं सहित एक साल के अंदर अजेश कुमारी के नाम से पंजीकृत कराएगा। इसके अलावा अपने पति डा. मनीष कुमार के खिलाफ पूर्व तलाकशुदा प|ी राजश्री आगरा के खिलाफ अवैध संबंध को लेकर कानूनी कार्रवाई करने का अधिकार अलग रहेगा।
hin_Deva hin_Deva hin_Deva hin_Deva hin_Deva